Vantaan sanataidekoulu

Vantaan sanataidekoulu on Vantaalla  toimiva, vuonna 1994 perustettu taiteen perusopetusta sanataiteessa antava koulu, jota ylläpitää samanniminen rekisteröity yhdistys (Vantaan sanataidekoulu ry). Vantaan sanataidekoulun perusti Aulikki Rundgren, joka toimi koulun rehtorina elokuuhun 2016 asti. Rehtorina toimi elokuusta 2016 tammikuuhun 2019 saakka kirjailija ja esitysdramaturgi Siri Kolu. Helmikuusta 2019 alkaen koulun rehtorina työskentelee Tiina Åhlgren.

Sanataidekoulun päätilat sijaitsevat Tikkurilassa. Vantaan sanataidekoulu järjestää taiteen perusopetusta Vantaalla ja Espoossa. Sanataideopetuksen kohteena ovat kaikenikäiset – vauvoista satavuotiaisiin.

Tunnustuksena ansiokkaasta työstään Vantaan sanataidekoulu sai Vantaan kulttuuripalkinnon vuonna 2014.

Lähteet

Vantaan kulttuuripalkinto
Taiteen perusopetus
Tikkurila
Vantaan oppilaitokset